เจ้าหน้าที่ทูตเอสโตเนีย โผล่ขอพักคอนโดหรู แต่โดนปฏิเสธ เจรจาวุ่นหลายชั่วโมง
สถานทูตเอสโตเนีย ประสานคอนโดฯ หรูย่านสุขุมวิท ขอส่งเจ้าหน้าที่ทูต 1 คน เข้ากักตัวเป็นเวลา 14 วัน อ้างเอกสิทธิ์ทางการทูตในการเข้าพัก แต่ด้านนิติฯ ไม่อนุญาตให้พักเนื่องจากเหตุผลความปลอดภัย เจรจานานหลายชั่วโมงผู้สื่อข่าวรายงานว่า เมื่อช่วงค่ำของวันที่ 16 ก.ค.63 ได้มีเจ้าหน้าที่ของสถานทูตเอสโตเนีย เดินทางถึงประเทศไทยได้ขอเข้าพักที่คอนโดฯ หรูแห่งหนึ่งย่านสุขุมวิทเพื่อขอกักตัว 14 วัน แต่ทางฝ่ายอาคารและนิติบุคคลของคอนโดฯ ดังกล่าวไม่อนุญาตให้เข้าพัก เนื่องจากเหตุผลด้านความปลอดภัยจากเชื้อไวรัสโคโรนา หรือโรคโควิด 19 อาจจะส่งผลกระทบต่อลูกบ้านภายในคอนโดฯ ทำให้มีการเจรจากันนานหลายชั่วโมงและได้มีการประสานไปยังตำรวจ และสำนักงานเขตคลองเตย ให้เข้ามาช่วยดูแลนอกจากนี้ ยังมีรายงานว่า ทางนิติบุคคลได้ประสานไปยัง ศบค. แต่ได้รับแจ้งกลับมาว่าให้ประสานไปยังสถานทูต เนื่องจากเป็นเรื่องระหว่างคอนโดฯ กับสถานทูตกระทั่งต่อมามีตัวแทนจากสถานทูตเอสโตเนียประสานไปยังกระทรวงการต่างประเทศและได้ย้ายไปยังที่พักใหม่ที่กระทรวงการต่างประเทศจัดหาไว้อย่างไรก็ตาม ในเวลาต่อมาทำให้ประเด็นดังกล่าวถูกพูดถึงอย่างมากในโลกออนไลน์ และรอฟังคำชี้แจงจากทาง ศบค. หากมีความคืบหน้าจะรายงานให้ทราบต่อไป.
สถานทูตเอสโตเนีย ประสานคอนโดฯ หรูย่านสุขุมวิท ขอส่งเจ้าหน้าที่ทูต 1 คน เข้ากักตัวเป็นเวลา 14 วัน แต่ด้านนิติฯ ไม่อนุญาตให้พักเนื่องจากเหตุผลความปลอดภัย
สถานทูตเอสโตเนีย,VIP,โควิด-19,ไวรัสโคโรน่า,COVID-19,เอสโตเนีย,ไฮไลต์ไวรัสโคโรน่า,ข่าวทั่วไป